**НЧ “ ВАСИЛ ЛЕВСКИ 1869” - АЙТОС**

**ДО**

**КМЕТА НА**

**ОБЩИНА АЙТОС**

**ПРЕДЛОЖЕНИЕ ЗА ДЕЙНОСТТА**

**НА НЧ ”ВАСИЛ ЛЕВСКИ 1869”- АЙТОС ЗА 2022 г.**

На основание чл.26 а ,ал.1 от Закона за Народните читалища

Програмата за дейността за 2022 година има за цел съхраняването на културните традиции, създаването на нови и насърчаването на необходимостта у хората за активно участие в обществения културен живот. Тя остава отворен за нови предложения, мнения и идеи! Надеждите ни са новата година да бъде по-здрава и успешна в сравнение с изминалата, която премина под знака на усложнената епидемична обстановка в цялата страна. Наложените мерки и ограниченията заради Ковид пандемията ограничи дейността на читалищата и възможностите за изяви на самодейците. Надяваме се вече да могат да се провеждат публични събития на закрито в салоните, да се либерализират и някои от мерките за провеждане на събития на открито, което ще даде възможност на читалищата да заработят по-активно.

НЧ „Васил Левски 1869” гр. Айтос е културно – просветно сдружение, създадено през 1869 година. Работи на територията на Община Айтос, с адрес на управление ул.”Ал.Стамболийски”№ 14. Организира културни прояви и конкурси.Читалището изпълнява функции по изпълнение на държавни и местни културни, просветни и социални задачи в партньорство с образователни, културни и социални институции и други граждански сдружения, заложени в програмата му за 2022 година.

**СИЛНИ СТРАНИ**

* НЧ ”Васил Левски 1869” гр. Айтос има утвърдени традиции и продължава историята на първия културен институт в гр. Айтос.
* Съхранява и продължава да развива голяма част от дейностите, с които е разпознаваемо в обществения живот на града.
* Съществува дългогодишен опит и капацитет за работа в партньорство със социални, образователни и културни институции.
* Професионална по размери сцена и салон с 640 места.
* Екипът от специалисти, работещи в читалището е компетентен и с опит в реализирането на ежедневните си задачи и на крупни културни проекти.

**СЛАБИ СТРАНИ**

* Читалищната сграда се нуждае от основен ремонт.
* Липсват модерни технически средства, кабинети за водене на занятия, зали за репетиции и адекватна отоплителна система.

**ПРЕДИМСТВА**

* Съвместяването на утвърдени форми за работа с модерни и отговарящи на времето послания.
* Осъществява успешна симбиоза между всички читалищни звена в реализирането на цялостната културно-образователна програма.
* Екипност в осъществяването на творчески задачи.

**ЗАКОНОВА БАЗА**

Като юридическо лица с нестопанска цел читалището осъществява дейността си в съответствие с Устава на читалището, разпоредбите на Закона за народните читалища, Закона за обществените библиотеки и Закона за закрила и развитие на културата; стриктно спазва законодателството в Република България и Конституцията.

**ОСНОВНИ ЦЕЛИ**

* Развива и обогатява културния живот на града.
* Съхранява обичаите и традициите на българския народ.
* Разширява знанията на гражданите и приобщаването им към ценностите и постиженията на науката, изкуството и културата.
* Възпитава и утвърждава национално самосъзнание и преклонение пред величието на българския дух.

**ДЕЙНОСТИ**

**БИБЛИОТЕКА** - библиотеката е образователен, социален, културен и информационен център, част от цялостната визия на читалището и обединител на другите звена, работещи към него.

Обособени са следните отдели: заемна за възрастни, детска заемна и читалня. Библиотеката разполага с изключително богат фонд от 80 497 тома. За ефективното обслужване на различни социални и възрастови групи библиотеката разполага с библиотечна програма АБ и с необходимата компютърна техника. Поддържа азбучен и систематичен каталог и периодично попълва картотеки: литературознание, философия, религия, краезнание и много други. През годината в библиотеката ще постъпят над 800 тома литература (от дарения, собствени приходи и субсидия ). Абонаментът за периодични издания е насочен към групата на учениците. Броят читатели годишно е около 1936, а посещенията 25000, раздадената литература е около 35000 тома. Библиотеката работи по проект „Глобални библиотеки” – разполага със 7 компютърни конфигурации с периферни устройства, което я превърна и в център за информационно осигуряване на населението, чрез съвременни комуникационни системи.

**МУЗЕЙНА СБИРКА** - помещава се в Даскал Станевата къща. Тя е старинна, типична за епохата на Възраждането Айтоска къща. Сбирката наброява около 3000 експоната събрани в няколко отдела – праисторически, етнографски и предмети свързани с борбата за национално освобождение.

**ХУДОЖЕСТВЕН САЛОН** - разположен е в две от стаите на възрожденската къща на семейство Станеви. Във фонда са включени 193 творби – живопис, графика и скулптура на художници с Айтоски корен. През 2011 година беше направен ремонт на покрива на къщата – музей, след който музейната сбирка и художествения салон ще могат да се посещават. С картини от фонда ежегодно се организират изложби в ритуалната зала на община Айтос.

Къщата , в която се помещават музейната сбирка и художествения салон се нуждае спешен ремонт на покрива, който тече и компрометира състоянието на експонатите.

**КУЛТУРЕН АФИШ И ЛЮБИТЕЛСКО – ХУДОЖЕСТВЕНО ТВОРЧЕСТВО**

* Поддържане на ежегоден културен календар.
* Продължаване на традицията да се организират - „Славееви нощи”, Димитровден, Коледа, Великден, възстановяване на автентични обичаи.
* Концертна дейност на любителските състави, усъвършенстването им и участие в регионални и национални фестивали и конкурси.

Надяваме се през 2022 год. да отпаднат част от ограничителните мерки и да успеем да възобновим дейността на творческите ни формации.

* **МОДЕРЕН БАЛЕТ „Джуниър”–** представят сюжетно-тематични танци, които чрез различни интерпретативни подхода показват отношението им към света. Децата от двете формации имат общи сценични продукти – мини спектакли. Мотивирани са за участие в творческия процес. Имат изградена сценична култура и са приобщени към културния живот в града ни.Носители са на много престижни награди.
* **БИТОВ ХОР** - продължава традициите на хоровото пеене. Съставът е от дами от трета възраст, но с много енергия и дух, които подготвят тематичен репертоар ( народни, възрожденски, стари градски песни) за читалищните концерти.
* **СЪСТАВ ЗА ИЗВОРЕН ФОЛКЛОР** - началото му е положено през 1976 година от преселилите се в Айтос еркечлии, които възстановяват обичаите и песните на родното си село. И до днес в него участват техни наследници, които сценично представят автентични обичаи и репертоар с народни песни от различни фолклорни области.
* **ФСХТ ”МИСИС”-**съществува от 2012 г. Различни са стиловете танци: диско денс, шоу денс, джаз балет. В програмата на формацията присъстват и характерни танци – руски, български, гръцки, ориенталски и др. Това е една от формациите на читалището донесли най-много призови места от национални и регионални конкурси. Участва освен в читалищните във всички Общински културни,спортни и др. мероприятия.
* **ФТС „УСУКАНИЦА” –** над 18 години Съществува от 2014 година. Популяризира народното танцово изкуство и фолклор.Участват 6 момичета и 6 момчета.
* **ЛЯТНА ТАНЦОВА АКАДЕМИЯ –** развиване на двигателната и музикалната култура,чувството за ритъм и координация , дисциплинираност и работа в екип. Танците са в детски развлекателни стилове в комбинация с базови стъпки на Модерни танци/модерен балет/,Мажоретни танци, Български народни танци.
* **ШКОЛИ** - школите към читалището работят основно в подрастващи в ученическа възраст, организирани в групови и индивидуални занимания по утвърдени програми. Провеждат учебни занятия и продукции, подготвят участници за читалищните състави.

-музикална школа – клас пиано

-школа за модерни танци

-школа за народни танци

-Клуб приятели на книгата

**ЧИТАЛИЩНИ СЪБИТИЯ И ПРОЯВИ,ПРИСЪСТВАЩИ**

**ЕЖЕГОДНО В КАЛЕНДАРА**

Традиционно се организират концерти за:

6 февруари – Освобождението на Айтос

3 март – Освобождението на България

Великден

Гергьовден

24 май – Ден на българска просвета и култура

Фолклорни празници “Славееви нощи”

1 ноември – Ден на народните будители

Коледа

Различни по характер мероприятия / изложби,конкурси,срещи/

ще се проведат за :

19 февруари –Обесването на Васил Левски

1 март – Ден на самодееца

м. април – Седмица на детската книга

23 април – Световен ден на книгата

9 май – Ден на обединена Европа

1 юни – Ден на детето

26 октомври – Димитровден празник на гр.Айтос

21 ноември – Ден християнското семейство

С настоящото предложение се очертават главните акценти на дейността ни през 2022 година. Конкретните инициативи и дейности ще намерят израз в конкретни задачи залегнали в календарния план.

Основната цел в работата на Читалището и през 2022 година ще бъде насочена към все по-пълното , качествено и бързо задоволяване на културните, информационните, развлекателните и образователни нужди на Айтозлии.

Благодарение на професионализма, голямата отговорност, на куража, волята и всеотдайността на читалищното ръководство и екип ще продължим да пазим завещаното от дедите ни преди 152 години

и да вървим напред за утвърждаването на новия модерен облик на Читалището.

Искрено се надяваме Ковид кризата да отшуми и след тези две тежки години за Читалището, чиято дейност е неизбежно свързана с хората и с непосредствено социално общуване да заработим на пълни обороти.

Председател на ЧН:

/Хр. Стоилова/